UBUGINGO.com - Ni gute nabasha gusenga Imana mu Mwuka?\nHome page » Ibibazo n’ibisubizo » Ni gute nabasha gusenga Imana mu Mwuka?\nNi gute nabasha gusenga Imana mu Mwuka? Yashyizweho tariki ya: 12 January 2015\n‘’Imana ni Umwuka, n’abayisenga bakwiriye kuyisengera mu Mwuka no mu kuri.” Yohan 4:24\nImana ni Umwuka kandi isaba abantu bose bayisenga kuyisengera mu Mwuka no mu kuri. Ikintu gikomeye ni uko mu by’ukuri umuntu atuye mu mubiri, muri kamere ye akenshi iyoborwa n’amarangamutima ya kimuntu, kuburyo bitamworoheye kwimuka we ubwe ngo akorere mu mwuka ariko bishobokera uwizeye.\nImana yigeze kubwira Samweli iti “Nturebe mu maso he cyangwa ikirere cye ko ari kirekire namugaye, kuko Uwiteka atareba nk’uko abantu bareba. Abantu bareba ubwiza bugaragara, ariko Uwiteka we areba mu mutima.” 1 Samweli 16:7\nIri jambo risobanura neza ko uko twifuza kuyobora ibyo dukora bitandukana cyane n’uko Imana iba ibishaka.\nKugira ngo ubashe kugirana ubumwe n’Imana ni uko wemera ukabana nayo, kuko uko urushaho kuyegera niko urushaho gusa nayo. Kamere y’ubumuntu ikagabanuka ukagira kamere y’Imana.\nUbusabane bwacu n’Imana bukunda iyo twemereye Imana ikatuyobora kuko Bibiliya ivuga ko iyo turi muri Kristo Yesu tuba duhindutse ibyaremwe bishhya, ibya kera bigashira.\nIyo rero wemereye Imana iguhindura mushya binyuze muri Kristo Yesu. Icyo gihe nibwo Umwuka wera yemera no kuza agatura muri twe.\nIbi byose bimaze kubaho nibwo dushobora kubaho uko Imana ibishaka tuyiza imbere tudatinya. Turamutse tubayeho gutya twabasha gusenga Imana mu Mwuka nk’uko ijambo ryayo ribisobanura.\nIyo tuje imbere y’Imana twibereye mu bibazo byacu bisanzwe kenshi twanatsinzwe, ntabwo tubasha kwegera Imana mu mwuka.\nKuko umwuka wacu aba agomba guhinduka akaba ari we uhamanya n’Uw’Imana ko turi abana bayo, niwo wahinduwe mushya kuko umuntu w’inyuma ntahita agaragaza impinduka ko atakiri wa wundi wa kera.\nHari igihe cyo kurondora ibibazo byacu ariko ntibyoroha kwegera Imana mu mwuka umeze gutya. Niyo mpamvu tugomba gushingira byose ku kugumana na Data (Imana) mu buryo bw’Umwuka duciye ku Mwana wayo Yesu Kristo.\ntwizeyemungu gabriel kuwa 7-02-2015 saa 09:42\nJye ndabasaba inkunga y’amasengesho ngo Imana impe impano y’umwuka.Imana ibane namwe